Japonský akciový trh strácal, investori sa obávajú vývoja v Turecku
Hlavný tokijský index Nikkei 225 klesol o 1,9 %.
Japonský akciový trh v pondelok oslabil. Investori majú obavy, že aktuálna finančná kríza v Turecku sa môže rozšíriť na ďalšie rozvíjajúce sa trhy. Hlavný tokijský index Nikkei 225 klesol o 1,9 % na 21 885,45 bodu.
Kurz tureckej líry sa prudko prepadol v čase, keď krajina vedie vážne diplomatické spory s USA. Prezident Recep Tayyip Erdogan medzitým upevňuje kontrolu nad tureckou centrálnou bankou, ktorej v súčasnosti šéfuje jeho zať. Banka napriek tlaku ekonómov odmieta podporiť kurz líry zvýšením úrokových sadzieb a drží ich naďalej na nízkych úrovniach.
Líra v tomto roku stráca
Líra od začiatku roka voči americkému doláru stratila zhruba 40 % hodnoty. To spôsobuje obavy z rozšírenia finančnej nestability, na čo investori reagujú výpredajmi akcií a presmerovaním voľných zdrojov do bezpečnejších aktív, akými sú americký dolár a vládne dlhopisy.
Ďalší tlak na líru vyvolali v piatok výroky amerického prezidenta Donalda Trumpa, ktorý vyhlásil, že podporí ďalšie zvýšenie ciel na dovoz ocele a hliníka z Turecka. Vzťahy medzi Washingtonom a Ankarou navyše zaťažuje spor po zatknutí amerického pastora, ktorý čelí v Turecku obvineniam zo špionáže a činností súvisiacich s terorizmom.
Témy
Odporúčané články
Najčítanejšie za 24 hodín
Vládou emitované štátne dlhopisy predstavovali najvýznamnejší podiel.
Hodnotu akciového indexu SAX v uplynulom týždni stiahli nadol akcie Biotiky a Slovnaftu.
Kým ku koncu júna minulého roka bol podiel fondov peňažného trhu na celkových aktívach podielových fondov na úrovni 0,52 %, tak na konci júna tohto roka to bolo 0,25 %.
Index Dow Jones vzrástol o 1 %, S&P 500 posilnil o 0,8 % a technologický Nasdaq si pripísal 1 %.